En en måned gammel mobiltelefon reagerer ikke. Efter at havde taget batteri ud og sat det i igen, tænder skærmen ikke og jeg går derfor op for at aflevere telefonen til reparation. 

Medarbejderen starter med at tabe telefonen mens han knækker et opladerkabel i den. Siger herefter han vil finde et nyt kabel, men kommer tilbage uden og fortæller mig, at skærmen jo er knækket så han kan godt sende den ind, men så får jeg bare et tilbud på reparationens pris. Han mener at telefonen er tabt, fordi der sidder en lille ridse nederst i det ene hjørne hvilket han omtaler som at telefonen er knækket.

Herefter printer han nogle papirer ud som han beder mig skrive under på. På papiret står der at jeg indleverer en telefon med en flækket skærm og han forklarer mig, at han (han blev ved med at sige jeg om Elgiganten) derfor bare vil få en regning, så jeg tilfører med håndskrift "ridse, efter kundens udsagn". 
Nu vil han så slet ikke tage i mod telefonen. Efter en meget lang samtale finder han på, at han kan sende telefonen ind med mit udsagn på, mod at jeg betaler de 500,- som værkstedsudtalelsen kommer til at koste ham.

Det kan jeg selvfølgelig ikke tage i mod, da han jo allerede har afgjort sagen og jeg absolut ikke har tiltro til at sagen bliver behandlet korrekt. 

Jeg tager fat i papiret han ville have min underskrift på, men han flår det ned fra bordet. Jeg beder om at få det udleveret hvorefter han spørger hvad jeg skal med det. Jeg siger, at jeg jo er nødt til at kunne dokumentere hvad det er jeg ikke kan skrive under på. Det må jeg ikke, så beder jeg om at se dem så jeg kan tage et billede, det nægter han. Jeg tager i stedet et billede af ham. 

Situationen er absurd. Jeg blev tvunget til at skrive under på at det var min egen fejl at telefonen var i stykker, ellers kunne jeg ikke få lov at indlevere den. 
Jeg måtte godt låne en telefon imens den anden var til vurdering, men fordi det var min egen fejl at den første var i stykker, så ville jeg selv være erstatningspligtig, som han formulerede det.

Det eneste jeg fik med, var en vejledning om hvordan jeg kunne betale mig fra at klage over hans afgørelse til forbrugernævnet. Som han sagde, "Det skulle han udlevere til mig".

Det var så gennemført dårlig service, at jeg ikke kan forstå et firma kan have så ringe en medarbejder ansat. Han var ikke engang uddannet til at sige "vi" om sin arbejdsplads, men talte konsekvent som om jeg havde købt varen af ham personligt og det var hans egne penge jeg brugte af, ved at komme med en defekt vare. Jeg prøvede stille og roligt at forklare ham, at jeg jo ikke havde hverken købt telefonen af ham, eller var der for at kritisere ham. Tvært i mod forsøgte jeg at forklare ham situationen, hvorefter han bare opfandt en ny forhindring. Fx at prisen for reparationen var højere end telefonens pris på 1333,- 

Inden det blev min tur overhørte jeg en ældre damens problemer med den anden medarbejder i skranken. Hun havde indleveret en maskine til reparation som nu var kommet retur med besked om at en del af den virkede uden fejl, men det var ikke den del der skulle havde været undersøgt. Nu kunne hun så ikke få et bevis på at den var indleveret igen, ej heller hvad hun havde talt med medarbejderen om.

Der skal virkelig gøres noget ved den skranke i Gentofte. Man har jo ingen retssikkerhed når så dårligt uddannede medarbejdere står for "servicen".